Johannes Jakobson

Johannes Jakobson (8. november 1921 Eesti-Maruhha küla, Kubani–Mustamere oblast – 2. november 1997) oli Eesti NSV partei- ja haridustegelane.

Ta osales Teises maailmasõjas 249. Eesti Laskurdiviisi koosseisus.

Tegevus NLKP-s
Ta oli NLKP liige 1944. aastast.

Ta lõpetas 1953. aastal NLKP Keskkomitee juures asuva Kõrgema Parteikooli ja 1958. aastal NLKP Keskkomitee juures asuva Ühiskonnateaduste Akadeemia.

Eesti NSV haridustegelasena
Ta oli aastatel 1958–1960 Tallinna Riiklikus Konservatooriumis kateedrijuhataja; aastatel 1960–1968 oli ta kateedrijuhataja Tartu Riiklikus Ülikoolis. 

Aastatel 1968–1973 oli ta Tallinna Pedagoogilise Instituudi rektor.

Kirjutisi
1958 "Mõningaid propagandatöö küsimusi Nõukogude Eestis". Eesti Riiklik Kirjastus. Tallinn 1958. 108 lk
1969 "Eestimaa Kommunistlik Partei aastail 1959-1961" (EKP ajaloo ülevaate III osa XVIII ptk). EKP Keskkomitee Partei Ajaloo Instituut, NLKP Marksismi-Leninismi Instituudi Filiaal. Eesti Raamat. Tallinn 1969
1979 "Kasvatustöö eesliinil. Tallinna linna parteiorganisatsiooni töökogemusi". Koostanud G. Volkova, peatoimetaja Johannes Jakobson. Eesti Raamat. Tallinn 1979
1982 "Rahvusküsimus NSV Liidu uues konstitutsioonis" // Abiks lektorile. Eesti NSV Ühing "Teadus", Ajaloo Propaganda Teaduslik Metoodikanõukogu. Tallinn 1982. 14 lk

Kirjandus 
ENE 3. köide. Tallinn 1971. Lk 249

Välislingid
Haud Tallinna Pärnamäe kalmistul

Eestimaa Kommunistliku Partei liikmed
Eestlased Venemaal
8. Eesti Laskurkorpuse koosseis
Eesti haridustegelased
Tallinna Ülikooli rektorid
Tartu Ülikooli NLKP ajaloo kateedri õppejõud
Pärnamäe kalmistule maetud
Sündinud 1921
Surnud 1997